Diari Oficial de la Generalitat Valenciana


Sumari del DOGV 8567, del 11-06-2019 (2019/5973)

Extracte de la Resolució de 30 d'abril de 2019, de la vicerectora d'Estudis i Política Lingüística, per la qual es convoca i s'estableixen les bases reguladores de la convocatòria d'ajudes per a cursos de postgrau propis de la Universitat de València, curs acadèmic 2018-2019.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8567

Data del DOGV
:   11-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5973


Data del document
:   30-04-2019

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 30 d'abril de 2019, de la vicerectora d'Estudis i Política Lingüística, per la qual es convoca i s'estableixen les bases reguladores de la convocatòria d'ajudes per a cursos de postgrau propis de la Universitat de València, curs acadèmic 2018-2019. [2019/5973]  
BDNS (identif.): 460609.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Poden ser beneficiaris d'aquestes beques els estudiants que es matriculen en algun dels cursos de postgrau propis impartits en l'any acadèmic 2018-2019, aprovats tots d'acord amb el que estableix l'article 8 del Reglament de títols propis de postgrau de la Universitat de València, aprovat per l'acord 205/2015, del Consell de Govern, de 29 de setembre.  
  
Segon. Objecte  
L'objecte d'aquest concurs és concedir beques d'estudi destinades a cobrir un percentatge dels preus públics de les matrícules que abonen els alumnes que es matriculen en els cursos de postgrau propis de la Universitat de València que s'impartisquen en l'any acadèmic 2015-2016. El percentatge de les taxes de matrícula per a la qual es concedeix l'ajuda es determinarà en funció del pressupost disponible, d'acord amb el que disposa l'article 29.j del Reglament de títols propis de postgrau de la Universitat de València, aprovat per l'acord 205/2015, del Consell de Govern, de 29 de setembre.  
  
Tercer. Bases reguladores  
Resolució de 30 d'abril de 2019, de la Vicerectora d'Estudis i Política Lingüística de la Universitat de València, per la qual es convoca el concurs per a la concessió d'ajudes per a cursos de postgrau propis de la Universitat de València corresponent a l'any acadèmic 2108-2019 i s'estableixen les bases que el regulen.  
URL: https://www.uv.es/uvweb/universitat/ca/estudis-postgrau/titols-propis-postgrau/beques-ajudes-1285848447971.html  
  
Quarta. Quantia  
El pressupost de la Universitat de València de l'exercici 2019 per a la present convocatòria es de 108.422,71 euros.  
  
Cinqué. Termini de presentació de sol·licituds  
El termini de presentació de les sol·licituds és d'un mes, comptador a partir de l'endemà de la publicació de l'extracte d'aquesta resolució en el DOGV.  
  
Sisé. Altres dades  
Els documents que cal presentar són els següents:  
a) Fotocòpia del DNI, passaport o NIE del sol·licitant i de tots els membres de la unitat familiar.  
b) Certificat d'empadronament i convivència en què consten tots els membres de la unitat familiar, a data de 31 de desembre de 2017.  
  
c) Fotocòpia de les dades bancàries del compte corrent o de la llibreta d'estalvis.  
d) En cas que el sol·licitant no siga ciutadà espanyol, s'han de presentar els documents següents:  
Justificants d'ingressos oficials del país d'origen de tots els membres computables de la família corresponents a l'any 2017. Els membres computables de la família que no hagen percebut ingressos aquest any ho han d'acreditar. El càlcul del contravalor en euros d'aquestos ingressos es farà aplicant el tipus oficial que done un resultat menor i que haja tingut la moneda respectiva el primer dia hàbil de l'exercici 2017.  
e) En cas que el sol·licitant al·legue la seua independència familiar econòmica referent a l'any 2017, siga quin siga el seu estat civil, ha d'acreditar fefaentment aquesta circumstància i el seu domicili, així com la titularitat o lloguer d'aquest, si s'escau, i els mitjans econòmics de què disposa. Si no justifica suficientment aquestes circumstàncies, es denegarà la sol·licitud.  
f) En cas que els pares de l'alumne o el sol·licitant estiguen separats o divorciats s'ha de presentar una fotocòpia de la sentència de separació i l'últim conveni regulador.  
g) En cas de percebre una renda o una pensió no contributiva, cal adjuntar una còpia de la renda o de la pensió de l'any 2017.  
h) Quan el sol·licitant o qualsevol membre de la unitat familiar siga discapacitat, haurà de presentar el document acreditatiu.  
i) Quan el sol·licitant no done l'autorització a què es referix el punt 5.9 f) de la convocatòria o no haja fet la declaració de la renda corresponent a l'exercici 2017, haurà d'aportar els documents acreditatius dels ingressos de la unitat familiar (rendiments del treball, prestacions, subsidis, pensions no contributives, etc.). Així mateix, si no dona l'autorització per a la consulta de les seues dades patrimonials, que es troben en poder del cadastre, haurà d'aportar una fotocòpia dels documents acreditatius del patrimoni (fotocòpia dels rebuts de l'impost sobre béns immobles corresponents a l'exercici 2017, exclòs el de l'habitatge habitual i el certificat bancari d'interessos i dividends). En els casos especials en què els ingressos que s'han d'acreditar procedisquen de Navarra, Àlaba, Guipúscoa o Biscaia, la comissió de valoració pot requerir al sol·licitant l'aportació de documentació que considere necessària a aquest efecte.  
  
València, 30 d'abril de 2019.- La rectora, p. d. (DOGV 09.07.2018), la vicerectora d'Estudis i Política Lingüística: Isabel Vázquez Navarro.